Budyšin (CS/SN). Po tym zo je so šěsćlětne dźěćo displayja wodźenskeje připrawy dótknyło, započa wčera nowa tepjernja Budyskeho energijoweho a wodoweho zawoda EWB oficialnje dźěłać.
Šuler 1. lětnika Serbskeje zakładneje šule Budyšin rěka Kasimir Böhmer a je syn měšćanosty Roberta Böhmera. Kaž jednaćel EWB Volker Bartko rjekny, je nowa tepjernja na Thomasa Müntzerowej inwesticija do přichoda. Z njej móža wot klětušeho lětnje 28 500 tonow wuhlikoweho dioksida zalutować. Hižo dźensa zastaruje zawod EWB 40 procentow Budyskich domjacnosćow z dalnoćopłotu. Přichodnje ma to hišće wjace być. Předewšěm w nutřkownym měsće su hišće komunalne twarjenja, kotrež móhli syći přizamknyć.
slk_Latn szl_Latn